CELEX: 32017D0191
Language: el
Date: 2017-02-01 00:00:00
Title: Εκτελεστική απόφαση (ΕΕ) 2017/191 της Επιτροπής, της 1ης Φεβρουαρίου 2017, για την τροποποίηση της απόφασης 2010/166/ΕΕ, με σκοπό την εισαγωγή νέων τεχνολογιών και ζωνών συχνοτήτων για τις υπηρεσίες κινητών επικοινωνιών σε πλοία (υπηρεσίες MCV) στην Ευρωπαϊκή Ένωση [κοινοποιηθείσα υπό τον αριθμό C(2017) 450] (Κείμενο που παρουσιάζει ενδιαφέρον για τον ΕΟΧ )

3.2.2017   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 29/63
               
            ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2017/191 ΤΗΣ ΕΠΙΤΡΟΠΉΣ
      της 1ης Φεβρουαρίου 2017
      για την τροποποίηση της απόφασης 2010/166/ΕΕ, με σκοπό την εισαγωγή νέων τεχνολογιών και ζωνών συχνοτήτων για τις υπηρεσίες κινητών επικοινωνιών σε πλοία (υπηρεσίες MCV) στην Ευρωπαϊκή Ένωση
      
         
            [κοινοποιηθείσα υπό τον αριθμό C(2017) 450]
         
      
      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη την απόφαση 676/2002/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, σχετικά με κανονιστικό πλαίσιο για την πολιτική του ραδιοφάσματος στην Ευρωπαϊκή Κοινότητα (απόφαση ραδιοφάσματος) (1), και ιδίως το άρθρο 4 παράγραφος 3,
      Εκτιμώντας τα ακόλουθα:
      
                  (1)
               
               
                  Η απόφαση 2010/166/ΕΕ της Επιτροπής (2) θέτει τους αναγκαίους τεχνικούς και λειτουργικούς όρους ώστε να καθίσταται δυνατή η χρήση του συστήματος GSM (Παγκόσμιο Σύστημα Κινητών Επικοινωνιών) σε πλοία (υπηρεσίες MCV) στην Ένωση.
               
            
                  (2)
               
               
                  Η ανάπτυξη ενισχυμένων μέσων επικοινωνίας, με την υποστήριξη της τεχνολογικής προόδου, μπορεί να βελτιώσει την ικανότητα όλων των πολιτών να συνδέονται παντού και ανά πάσα στιγμή σύμφωνα με το πρόγραμμα της πολιτικής για το ραδιοφάσμα που θεσπίστηκε με την απόφαση αριθ. 243/2012/ΕΕ του Ευρωπαϊκού Κοινοβουλίου και του Συμβουλίου (3) και θα συμβάλει στην υλοποίηση της ψηφιακής ενιαίας αγοράς. Επιπλέον, το ραδιοφάσμα πρέπει να χρησιμοποιείται σύμφωνα με τις αρχές της ουδετερότητας της τεχνολογίας και των υπηρεσιών που θεσπίζονται στην οδηγία 2002/21/ΕΚ του Ευρωπαϊκού Κοινοβουλίου και του Συμβουλίου (4).
               
            
                  (3)
               
               
                  Μη την απόφαση 2010/166/ΕΕ, τα κράτη μέλη καλούνται να επανεξετάσουν τη χρήση των ζωνών των 900 MHz και των 1 800 MHz από συστήματα που παρέχουν υπηρεσίες MCV στα χωρικά τους ύδατα, ιδίως όσον αφορά τη συνεχιζόμενη συνάφεια όλων των όρων της εν λόγω απόφασης και τις περιπτώσεις επιβλαβών παρεμβολών. Τα κράτη μέλη οφείλουν επίσης να υποβάλουν στην Επιτροπή έκθεση σχετικά με τα πορίσματά τους και η Επιτροπή θα πρέπει, όπου απαιτείται, να αναθεωρήσει την απόφαση 2010/166/ΕΕ.
               
            
                  (4)
               
               
                  Οι εκθέσεις που υποβάλλουν τα κράτη μέλη στην Επιτροπή έχουν επιβεβαιώσει μετ' επιτάσεως την ανάγκη να χρησιμοποιηθούν νέες τεχνολογίες επικοινωνιών για τις υπηρεσίες κινητών επικοινωνιών σε πλοία (MCV).
               
            
                  (5)
               
               
                  Προκειμένου να διευκολυνθεί η περαιτέρω ανάπτυξη εφαρμογών MCV στην Ένωση, στις 16 Νοεμβρίου 2015 η Επιτροπή έδωσε εντολή στην Ευρωπαϊκή διάσκεψη των Διοικήσεων Ταχυδρομείων και Τηλεπικοινωνιών («η CEPT»), σύμφωνα με το άρθρο 4 παράγραφος 2 της απόφασης 676/2002/ΕΚ, να εξετάσει τη δυνατότητα συνύπαρξης των θαλάσσιων συσκευών που χρησιμοποιούν τεχνολογία LTE (μακροχρόνια εξέλιξη) με τα επίγεια δίκτυα ηλεκτρονικών επικοινωνιών που λειτουργούν στις ζώνες 1 710-1 785/1 805-1 880 MHz και 2 500-2 570/2 620-2 690 MHz και τη δυνατότητα συνύπαρξης των θαλάσσιων συσκευών που χρησιμοποιούν τεχνολογία UMTS (Παγκόσμιο Σύστημα Κινητών Τηλεπικοινωνιών) με τα επίγεια δίκτυα ηλεκτρονικών επικοινωνιών που λειτουργούν στις ζώνες 1 920-1 980/2 110-2 170 MHz.
               
            
                  (6)
               
               
                  Μετά την εν λόγω εντολή, στις 17 Ιουνίου 2016 η CEPT ενέκρινε την 62η έκθεσή της, στην οποία συνήχθη το συμπέρασμα ότι θα ήταν δυνατόν να τεθούν σε λειτουργία συστήματα MCV, υπό τον όρο ότι πληρούνται οι σχετικές τεχνικές προϋποθέσεις, χρησιμοποιώντας τεχνολογία LTE στις ζώνες των 1 710-1 785/1 805-1 880 MHz και των 2 500-2 570/2 620-2 690 MHz και τεχνολογία UMTS στη ζώνη των 1 920-1 980/2 110-2 170 MHz. Ως εκ τούτου, η απόφαση 2010/166/ΕΕ θα πρέπει να τροποποιηθεί με βάση τα αποτελέσματα της έκθεσης αριθ. 62 της CEPT, προκειμένου να συμπεριλάβει τις εν λόγω τεχνολογίες και συχνότητες, και να καταστήσει δυνατή τη χρήση σε πλοία των συστημάτων που βασίζονται στις εν λόγω τεχνολογίες.
               
            
                  (7)
               
               
                  Με την επιφύλαξη των απαιτήσεων που ορίζονται στο παράρτημα, και προκειμένου να προστατευθούν οι άλλες εγκεκριμένες χρήσεις του ραδιοφάσματος, τα κράτη μέλη μπορούν να επιβάλλουν πρόσθετους γεωγραφικούς περιορισμούς σχετικά με τη λειτουργία του συστήματος MCV στα χωρικά τους ύδατα.
               
            
                  (8)
               
               
                  Εκτιμώντας τη σημασία των τεχνολογιών UMTS και LTE για τις ασύρματες επικοινωνίες στην Ένωση, η δυνατότητα χρήσης συστημάτων MCV LTE και συστημάτων MCV UMTS, όπως περιγράφεται στην παρούσα απόφαση, θα πρέπει να υλοποιηθεί το συντομότερο δυνατόν, και το αργότερο έξι μήνες μετά την ημερομηνία κοινοποίησης της παρούσας απόφασης.
               
            
                  (9)
               
               
                  Οι τεχνικές προδιαγραφές MCV θα πρέπει να αναθεωρούνται τακτικά ώστε να διασφαλίζεται ότι συμβαδίζουν με την τεχνολογική πρόοδο.
               
            
                  (10)
               
               
                  Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής ραδιοφάσματος,
               
            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Η απόφαση 2010/166/ΕΕ τροποποιείται ως εξής:
      
                  1.
               
               
                  Το άρθρο 1 αντικαθίσταται από το ακόλουθο κείμενο:
                  «Άρθρο 1
                  Σκοπός της παρούσας απόφασης είναι η εναρμόνιση των τεχνικών όρων για τη διάθεση και αποδοτική χρήση των ζωνών συχνοτήτων των 900 MHz, 1 800 MHz, 1 900/2 100 MHz, 2 600 MHz για συστήματα που παρέχουν υπηρεσίες κινητών επικοινωνιών σε πλοία εντός των χωρικών υδάτων της Ένωσης.».
               
            
                  2.
               
               
                  Το άρθρο 2 τροποποιείται ως εξής:
                  
                              α)
                           
                           
                              το σημείο 1) αντικαθίσταται από το ακόλουθο κείμενο:
                              
                                          «1)
                                       
                                       
                                          “υπηρεσίες κινητών επικοινωνιών σε πλοία (υπηρεσίες MCV)”, υπηρεσίες ηλεκτρονικών επικοινωνιών, όπως ορίζονται στο άρθρο 2 στοιχείο γ) της οδηγίας 2002/21/ΕΚ του Ευρωπαϊκού Κοινοβουλίου και του Συμβουλίου (*1), οι οποίες παρέχονται από επιχείρηση με σκοπό να καταστεί δυνατή η επικοινωνία ατόμων που επιβαίνουν σε πλοία μέσω δημόσιων δικτύων επικοινωνιών, με χρήση συστήματος που υπόκειται στις διατάξεις του άρθρου 3, χωρίς την πραγματοποίηση άμεσων συνδέσεων με επίγεια δίκτυα κινητών επικοινωνιών·
                                       
                                    
                                 (*1)  Οδηγία 2002/21/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, σχετικά με κοινό κανονιστικό πλαίσιο για δίκτυα και υπηρεσίες ηλεκτρονικών επικοινωνιών (οδηγία πλαίσιο) (ΕΕ L 108 της 24.4.2002, σ. 33).»·"
						
                           
                        
                              β)
                           
                           
                              το σημείο 7) αντικαθίσταται από το ακόλουθο κείμενο:
                              «7)   “σταθμός βάσης πομποδέκτη πλοίου (BS πλοίου)”: κινητή πικοκυψελίδα τοποθετημένη σε πλοίο, η οποία υποστηρίζει υπηρεσίες GSM, LTE ή UMTS, σύμφωνα με το παράρτημα της παρούσας απόφασης·»·
                           
                        
                              γ)
                           
                           
                              προστίθενται τα ακόλουθα στοιχεία:
                              
                                          «8)
                                       
                                       
                                          “ζώνες των 1 900/2 100 MHz”, η ζώνη των 1 920-1 980 MHz για ανερχόμενη ζεύξη (εκπομπή τερματικού, λήψη σταθμού βάσης) και η ζώνη των 2 110-2 170 MHz για κατερχόμενη ζεύξη (εκπομπή σταθμού βάσης, λήψη τερματικού)·
                                       
                                    
                                          9)
                                       
                                       
                                          “ζώνη των 2 600 MHz”, η ζώνη των 2 500-2 570 MHz για ανερχόμενη ζεύξη (εκπομπή τερματικού, λήψη σταθμού βάσης) και η ζώνη των 2 620-2 690 MHz για κατερχόμενη ζεύξη (εκπομπή σταθμού βάσης, λήψη τερματικού)·
                                       
                                    
                                          10)
                                       
                                       
                                          “σύστημα LTE”, δίκτυο ηλεκτρονικών επικοινωνιών, όπως ορίζεται στο παράρτημα της εκτελεστικής απόφασης 2011/251/ΕΕ της Επιτροπής (*2)·
                                       
                                    
                                          11)
                                       
                                       
                                          “σύστημα UMTS”, δίκτυο ηλεκτρονικών επικοινωνιών, όπως ορίζεται στο παράρτημα της εκτελεστικής απόφασης 2011/251/ΕΕ.
                                       
                                    
                                 (*2)  Εκτελεστική απόφαση 2011/251/ΕΕ της Επιτροπής, της 18ης Απριλίου 2011, για την τροποποίηση της απόφασης 2009/766/ΕΚ σχετικά με την εναρμόνιση των ζωνών συχνοτήτων των 900 MHz και των 1 800 MHz για επίγεια συστήματα ικανά να παρέχουν πανευρωπαϊκές υπηρεσίες ηλεκτρονικών επικοινωνιών στην Κοινότητα (ΕΕ L 106 της 27.4.2011, σ. 9)»."
						
                           
                        
            
                  3.
               
               
                  Το άρθρο 3 αντικαθίσταται από το ακόλουθο κείμενο:
                  «Άρθρο 3
                  1.   Τα κράτη μέλη διαθέτουν τουλάχιστον 2 MHz ραδιοφάσματος στην κατεύθυνση της ανερχόμενης ζεύξης και 2 MHz αντίστοιχου ζεύγους ραδιοφάσματος στην κατεύθυνση της κατερχόμενης ζεύξης εντός των ζωνών των 900 και/ή των 1 800 MHz για συστήματα GSM που παρέχουν υπηρεσίες MCV χωρίς παρεμβολές και χωρίς προστασία στα χωρικά τους ύδατα·
                  2.   Το συντομότερο δυνατόν, και το αργότερο εντός έξι μηνών από την ημερομηνία κοινοποίησης της παρούσας απόφασης, τα κράτη μέλη διαθέτουν φάσμα 5 MHz στην κατεύθυνση της ανερχόμενης ζεύξης και 5 MHz για το αντίστοιχο τμήμα του ζεύγους ραδιοφάσματος στην κατεύθυνση της κατερχόμενης ζεύξης εντός των ζωνών των 1 900/2 100 MHz για συστήματα UMTS και εντός των ζωνών των 1 800 και 2 600 MHz για συστήματα LTE που παρέχουν υπηρεσίες MCV χωρίς παρεμβολές και χωρίς προστασία στα χωρικά τους ύδατα.
                  3.   Τα κράτη μέλη εξασφαλίζουν ότι τα συστήματα που αναφέρονται στις παραγράφους 1 και 2 συμμορφώνονται με τους όρους που παρατίθενται στο παράρτημα.».
               
            
                  4.
               
               
                  Το άρθρο 4 αντικαθίσταται από το ακόλουθο κείμενο:
                  «Άρθρο 4
                  Τα κράτη μέλη αναθεωρούν τακτικά τη χρήση των ζωνών συχνοτήτων από τα συστήματα που παρέχουν υπηρεσίες MCV στα χωρικά τους ύδατα, τα οποία αναφέρονται στο άρθρο 3 παράγραφοι 1 και 2, ιδίως όσον αφορά τη συνεχιζόμενη συνάφεια όλων των όρων που προβλέπονται στο άρθρο 3 και τις περιπτώσεις επιβλαβών παρεμβολών.».
               
            
                  5.
               
               
                  Το παράρτημα αντικαθίσταται από το κείμενο του παραρτήματος της παρούσας απόφασης.
               
            Άρθρο 2
      Η παρούσα απόφαση απευθύνεται στα κράτη μέλη.
      
         Βρυξέλλες, 1 Φεβρουαρίου 2017.
         
            
               Για την Επιτροπή
            
            Andrus ANSIP
            
               Αντιπρόεδρος
            
         
      
      
         (1)  ΕΕ L 108 της 24.4.2002, σ. 1.
      
         (2)  Απόφαση 2010/166/ΕΕ της Επιτροπής, της 19ης Μαρτίου 2010, σχετικά με εναρμονισμένους όρους χρήσης του ραδιοφάσματος για υπηρεσίες κινητών επικοινωνιών σε πλοία (υπηρεσίες MCV) στην Ευρωπαϊκή Ένωση (ΕΕ L 72 της 20.3.2010, σ. 38).
      
         (3)  Απόφαση αριθ. 243/2012/ΕΕ του Ευρωπαϊκού Κοινοβουλίου και του Συμβουλίου, της 14ης Μαρτίου 2012, σχετικά με την καθιέρωση πολυετούς προγράμματος πολιτικής για το ραδιοφάσμα (ΕΕ L 81 της 21.3.2012, σ. 7).
      
         (4)  Οδηγία 2002/21/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, σχετικά με κοινό κανονιστικό πλαίσιο για δίκτυα και υπηρεσίες ηλεκτρονικών επικοινωνιών (οδηγία πλαίσιο) (ΕΕ L 108 της 24.4.2002, σ. 33).
      
         ΠΑΡΑΡΤΗΜΑ
         
            
               «ΠΑΡΑΡΤΗΜΑ
               
                  Όροι που πρέπει να πληρούνται από σύστημα που παρέχει υπηρεσίες MCV στα χωρικά ύδατα των κρατών μελών της Ευρωπαϊκής Ένωσης ώστε να αποφεύγονται οι επιβλαβείς παρεμβολές σε χερσαία δίκτυα κινητών επικοινωνιών
               
               1)   Όροι που πρέπει να πληρούνται από συστήματα GSM που λειτουργούν στη ζώνη των 900 MHz και στη ζώνη των 1 800 MHz και παρέχουν υπηρεσίες MCV στα χωρικά ύδατα των κρατών μελών ώστε να αποφεύγονται οι επιβλαβείς παρεμβολές σε χερσαία δίκτυα κινητών επικοινωνιών.
               Ισχύουν οι ακόλουθοι όροι:
               
                           α)
                        
                        
                           το σύστημα που παρέχει υπηρεσίες MCV δεν χρησιμοποιείται εγγύτερα από 2 ναυτικά μίλια (1) από τη γραμμή βάσης, όπως ορίζεται στη σύμβαση των Ηνωμένων Εθνών για το δίκαιο της θάλασσας·
                        
                     
                           β)
                        
                        
                           μεταξύ 2 και 12 ναυτικών μιλίων από τη γραμμή βάσης χρησιμοποιείται/ούνται μόνο κεραία/ες εσωτερικού χώρου για σταθμούς βάσης πλοίων·
                        
                     
                           γ)
                        
                        
                           όρια που θα πρέπει να τεθούν για κινητά τερματικά όταν χρησιμοποιούνται σε πλοία και σε σταθμούς βάσης πλοίων:
                           
                                       Παράμετρος
                                    
                                    
                                       Περιγραφή
                                    
                                 
                                       Ισχύς εκπομπής/πυκνότητα ισχύος
                                    
                                    
                                       Για κινητά τερματικά που χρησιμοποιούνται σε πλοία και ελέγχονται από τον σταθμό βάσης πλοίου στη ζώνη των 900 MHz, μέγιστη ακτινοβολούμενη ισχύς εξόδου:
                                       5 dBm
                                    
                                 
                                       Για κινητά τερματικά που χρησιμοποιούνται σε πλοία και ελέγχονται από τον σταθμό βάσης πλοίου στη ζώνη των 1 800  MHz, μέγιστη ακτινοβολούμενη ισχύς εξόδου:
                                       0 dBm
                                    
                                 
                                       Για σταθμούς βάσης σε πλοία, η μέγιστη μετρούμενη πυκνότητα ισχύος σε εξωτερικούς χώρους του πλοίου, λαμβάνοντας ως τιμή αναφοράς απολαβή κεραίας μετρούμενη σε 0 dBi:
                                       – 80 dBm/200 kHz
                                    
                                 
                                       Κανόνες πρόσβασης και κατάληψης καναλιών
                                    
                                    
                                       Χρησιμοποιούνται τεχνικές μετριασμού της παρεμβολής τουλάχιστον ισοδύναμης απόδοσης με τους ακόλουθους παράγοντες μετριασμού βάσει προτύπων GSM:
                                       
                                                   —
                                                
                                                
                                                   μεταξύ 2 και 3 ναυτικών μιλίων από τη γραμμή βάσης, η ευαισθησία του δέκτη και το κατώφλι αποσύνδεσης [επίπεδα ACCMIN (Minimum received signal level for permission to access the system — ελάχιστη στάθμη λαμβανόμενου σήματος για άδεια πρόσβασης στο σύστημα) (2) και min RXLEV (3) (Minimum Received Signal Level — ελάχιστη στάθμη λαμβανόμενου σήματος] του κινητού τερματικού που χρησιμοποιείται σε πλοίο είναι ίσα με ή ανώτερα από – 70 dBm/200 kHz και μεταξύ 3 και 12 ναυτικών μιλίων από τη γραμμή βάσης είναι ίσα με ή ανώτερα από – 75 dBm/200 kHz·
                                                
                                             
                                                   —
                                                
                                                
                                                   η ασυνεχής εκπομπή (4) ενεργοποιείται στην κατεύθυνση ανερχόμενης ζεύξης του συστήματος MCV·
                                                
                                             
                                                   —
                                                
                                                
                                                   η τιμή προώθησης χρονισμού (5) του σταθμού βάσης του πλοίου ρυθμίζεται στο ελάχιστο.
                                                
                                             
                                 
                     2)   Όροι που πρέπει να πληρούνται από συστήματα UMTS που λειτουργούν στις ζώνες των 1 900/2 100 MHz και παρέχουν υπηρεσίες MCV στα χωρικά ύδατα των κρατών μελών, ώστε να αποφεύγονται οι επιβλαβείς παρεμβολές σε χερσαία δίκτυα κινητών επικοινωνιών
               Ισχύουν οι ακόλουθοι όροι:
               
                           α)
                        
                        
                           το σύστημα που παρέχει υπηρεσίες MCV δεν χρησιμοποιείται εγγύτερα από 2 ναυτικά μίλια από τη γραμμή βάσης, όπως ορίζεται στη σύμβαση των Ηνωμένων Εθνών για το δίκαιο της θάλασσας·
                        
                     
                           β)
                        
                        
                           μεταξύ 2 και 12 ναυτικών μιλίων από τη γραμμή βάσης χρησιμοποιείται/ούνται μόνο κεραία/ες εσωτερικού χώρου για σταθμούς βάσης πλοίων·
                        
                     
                           γ)
                        
                        
                           μπορεί να χρησιμοποιηθεί μόνο εύρος ζώνης έως 5 MHz (αμφίδρομη)·
                        
                     
                           δ)
                        
                        
                           όρια που θα πρέπει να τεθούν για κινητά τερματικά όταν χρησιμοποιούνται σε πλοία και σε σταθμούς βάσης πλοίων:
                           
                                       Παράμετρος
                                    
                                    
                                       Περιγραφή
                                    
                                 
                                       Ισχύς εκπομπής/πυκνότητα ισχύος
                                    
                                    
                                       Για κινητά τερματικά που εκπέμπουν στη ζώνη των 1 900  MHz σε πλοία και ελέγχονται από τον σταθμό βάσης πλοίου που εκπέμπει στη ζώνη των 2 100  MHz, μέγιστη ακτινοβολούμενη ισχύς εξόδου:
                                       0 dBm/5 MHz
                                    
                                 
                                       Εκπομπές στο κατάστρωμα
                                    
                                    
                                       Οι εκπομπές σταθμού βάσης πλοίου στο κατάστρωμα πρέπει να είναι ίσες με ή κατώτερες από — 102 dBm/5 MHz (Common Pilot Channel — κοινό πιλοτικό κανάλι)
                                    
                                 
                                       Κανόνες πρόσβασης και κατάληψης καναλιού
                                    
                                    
                                       Μεταξύ 2 και 12 ναυτικών μιλίων από τη γραμμή βάσης, τα κριτήρια ποιότητας (ελάχιστη απαιτούμενη στάθμη λαμβανόμενου σήματος στην κυψέλη) πρέπει να είναι ίσα με ή ανώτερα από:
                                       – 87 dBm/5 MHz
                                    
                                 
                                       Ο χρονοδιακόπτης επιλογής δημόσιου κινητού χερσαίου δικτύου ρυθμίζεται στα 10 λεπτά
                                    
                                 
                                       Η παράμετρος προώθησης χρονισμού πρέπει να καθορίζεται ανάλογα με εμβέλεια κυψέλης για κατανεμημένο σύστημα κεραίας MCV ίση με 600 m
                                    
                                 
                                       Ο χρονοδιακόπτης αποδέσμευσης για τον έλεγχο των πόρων του ραδιοφάσματος για το διάστημα αδράνειας του χρήστη ρυθμίζεται στα 2 δευτερόλεπτα
                                    
                                 
                                       Απουσία ευθυγράμμισης με χερσαία δίκτυα
                                    
                                    
                                       Η κεντρική συχνότητα φέρουσας MCV δεν πρέπει να ευθυγραμμίζεται με τις φέρουσες του χερσαίου δικτύου
                                    
                                 
                     3)   Όροι που πρέπει να πληρούνται από συστήματα LTE που λειτουργούν στη ζώνη των 1 800 MHz και στη ζώνη των 2 600 MHz και παρέχουν υπηρεσίες MCV στα χωρικά ύδατα των κρατών μελών, ώστε να αποφεύγονται οι επιβλαβείς παρεμβολές σε χερσαία δίκτυα κινητών επικοινωνιών
               Ισχύουν οι ακόλουθοι όροι:
               
                           α)
                        
                        
                           το σύστημα που παρέχει υπηρεσίες MCV δεν χρησιμοποιείται εγγύτερα από 4 ναυτικά μίλια από τη γραμμή βάσης, όπως ορίζεται στη σύμβαση των Ηνωμένων Εθνών για το δίκαιο της θάλασσας·
                        
                     
                           β)
                        
                        
                           μεταξύ 4 και 12 ναυτικών μιλίων από τη γραμμή βάσης χρησιμοποιείται/ούνται μόνο εσωτερική/ές κεραία/ες σταθμού βάσης πλοίου·
                        
                     
                           γ)
                        
                        
                           μόνο εύρος ζώνης έως 5 MHz (αμφίδρομη) μπορεί να χρησιμοποιηθεί ανά ζώνη συχνοτήτων (1 800 MHz και 2 600 MHz)·
                        
                     
                           δ)
                        
                        
                           όρια που πρέπει να τεθούν για κινητά τερματικά όταν χρησιμοποιούνται σε πλοία και σε σταθμούς βάσης πλοίων:
                           
                                       Παράμετρος
                                    
                                    
                                       Περιγραφή
                                    
                                 
                                       Ισχύς εκπομπής/πυκνότητα ισχύος
                                    
                                    
                                       Για κινητά τερματικά που χρησιμοποιούνται σε πλοία και ελέγχονται από τον σταθμό βάσης πλοίου στη ζώνη των 1 800  MHz και στη ζώνη των 2 600  MHz, μέγιστη ακτινοβολούμενη ισχύς εξόδου:
                                       0 dBm
                                    
                                 
                                       Εκπομπές στο κατάστρωμα
                                    
                                    
                                       Οι εκπομπές σταθμού βάσης πλοίου στο κατάστρωμα πρέπει να είναι ίσες με ή κατώτερες από – 98 dBm/5 MHz (ισοδύναμες με – 120 dBm/15 kHz)
                                    
                                 
                                       Κανόνες πρόσβασης και κατάληψης καναλιού
                                    
                                    
                                       Μεταξύ 4 και 12 ναυτικών μιλίων από τη γραμμή βάσης, τα κριτήρια ποιότητας (ελάχιστη απαιτούμενη στάθμη λαμβανόμενου σήματος στην κυψέλη) πρέπει να είναι ίσα με ή ανώτερα από – 83 dBm/5 MHz (ισοδύναμα με – 105 dBm/15 kHz)
                                    
                                 
                                       Ο χρονοδιακόπτης επιλογής δημόσιου κινητού χερσαίου δικτύου ρυθμίζεται στα 10 λεπτά
                                    
                                 
                                       Η παράμετρος προώθησης χρονισμού πρέπει να καθορίζεται ανάλογα με εμβέλεια της κυψέλης για κατανεμημένο σύστημα κεραίας MCV ίση με 400 m
                                    
                                 
                                       Ο χρονοδιακόπτης αποδέσμευσης για τον έλεγχο των πόρων του ραδιοφάσματος για το διάστημα αδράνειας του χρήστη ρυθμίζεται στα 2 δευτερόλεπτα
                                    
                                 
                                       Απουσία ευθυγράμμισης με χερσαία δίκτυα
                                    
                                    
                                       Η κεντρική συχνότητα φέρουσας MCV δεν πρέπει να ευθυγραμμίζεται με τις φέρουσες του χερσαίου δικτύου»
                                    
                                 
                     
         
         
            (1)  Ένα ναυτικό μίλι = 1 852 μέτρα
         
            (2)  ACCMIN (RX_LEV_ACCESS_MIN)· όπως περιγράφεται στο πρότυπο του ETSI TS 144 018 για GSM.
         
            (3)  RXLEV (RXLEV-FULL-SERVING-CELL)· όπως περιγράφεται στο πρότυπο του ETSI TS 148 008 για GSM.
         
            (4)  Ασυνεχής εκπομπή ή DTX)· όπως περιγράφεται στο πρότυπο του ETSI TS 148 008 για GSM.
         
            (5)  Προώθηση χρονισμού· όπως περιγράφεται στο πρότυπο του ETSI TS 144 018 για GSM.